HR
29.9.2023.
4.
Službeni list Europske unije
C 344/237
Metoda proizvodnje
Izmijenjena je shema životnog ciklusa kako bi se uskladila sa sljedećim izmjenama.
Uveden je postupak odabira sorti.
Uklonjeno je izravno sijanje jer se više ne primjenjuje.
Navedena je praksa cijepljenja jer je ona sada odobrena.
Izbrisana je regulatorna rečenica u kojoj je bilo navedeno da sredstva za zaštitu bilja moraju biti u skladu s navedenim vremenskim okvirima za tretiranje.
Dodane su analiza ostataka dušika na svakoj parceli od 1. siječnja do 30. travnja te gornja granica od 150 jedinica/ha za dušična gnojiva i ostatke dušika.
Dodana je i obveza recikliranja iskorištene poljoprivredne folije.
Uvedena je nova rubrika o navodnjavanju nasada.
Navedeno je da poljoprivrednici trebaju upotrebljavati alate koji im omogućuju donošenje utemeljene odluke o navodnjavanju.
Kalendarsko razdoblje berbe zamijenjeno je kriterijima zrelosti.
Pojam prinosa izbrisan je iz specifikacije.
Dopunjeni su kriteriji provjere sukladnosti proizvoda, sortiranja i klasifikacije dinja.
Pakiranje i skladištenje dinja izmijenjeno je kako bi se najmanji broj dinja na podlošcima smanjio na devet.
Dodan je rok od najviše dva dana između berbe i otpreme.
Obrazložena je obveza pakiranja na tom zemljopisnom području.
Izmjena ne utječe na jedinstveni dokument.
5.
Povezanost sa zemljopisnim područjem
Uvedena je rečenica kojom se objašnjava da se povezanost sa zemljopisnim područjem temelji na njegovoj posebnoj kvaliteti i ugledu.
Težina dinje izmijenjena je u skladu s dijelom opisa proizvoda.
Izmjena utječe na jedinstveni dokument.
6.
Upućivanja na kontrolno tijelo
U skladu s postojećim uputama na nacionalnoj razini kojima se nastoje uskladiti tekstovi specifikacija proizvoda, ovaj se dio izmjenjuje kako bi se odnosio samo na naziv i podatke za kontakt nadležnih nacionalnih tijela (INAO i DGCCRF).
Naziv i podaci certifikacijskog tijela dostupni su na uvid u INAO-u.
Izmjena utječe na jedinstveni dokument.
7.
Označivanje
Rubrika „Označivanje” izmjenjuje se u skladu s uputama koje su na snazi na nacionalnoj razini i kojima se nastoje uskladiti tekstovi specifikacija proizvoda.
Briše se postojeći stavak te se zamjenjuje rečenicom u kojoj se navode obvezni regulatorni elementi.
Promijenjen je logotip skupine.
Izmjena utječe na jedinstveni dokument.